
Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.37/2009 privind unele măsuri de îmbunătăţire a activităţii administraţiei publice, trimis comisiei pentru examinare pe fond, cu adresa nr.PL-x 307 din 17 iunie 2009.

PREŞEDINTE,

Sulfina BARBU

Comisia pentru administraţie publică, amenajarea teritoriului şi echilibru ecologic

       [image: image2.png]ROMANIA




Parlamentul României

Camera Deputaţilor

COMISIA PENTRU ADMISTRAŢIE PUBLICĂ, AMENAJAREA

TERITORIULUUI ŞI ECHILIBRU ECOLOGIC

	Bucureşti,
	22.06.2009

	Nr.
	26/520


R A P O R T 

asupra proiectului de Lege pentru aprobarea Ordonanţei de urgenţă a Guvernului nr.37/2009 privind unele măsuri de îmbunătăţire a activităţii administraţiei publice



În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, spre dezbatere pe fond, în procedură de urgenţă cu proiectului de Lege pentru aprobarea Ordonanţei de urgenţă a Guvernului nr.37/2009 privind unele măsuri de îmbunătăţire a activităţii administraţiei publice, transmis cu adresa nr. PL-x 307 din 17 iunie 2009. 



La întocmirea prezentului raport Comisia a avut în vedere:

· avizul Consiliului Legislativ (nr.367/16.04.2009);

· avizul Consiliului Economic şi social (nr.809/5.05.2009).



Proiectul de Lege a fost adoptat de Senat în şedinţa din 15 iunie 2009.



Proiectul de Lege are ca obiect de reglementare unele măsuri de îmbunătăţire a activităţii administraţiei publice.



Proiectul este motivat de necesitatea eficientizării activităţii instituţiilor publice şi a îmbunătăţirii actului managerial în condiţiile reducerii cheltuielilor bugetare, precum şi de opiniile şi recomandările Comisiei Europene şi ale organismelor financiare internaţionale referitoare la reducerea acestor cheltuieli.



Prin proiect se stabilesc unele criterii de performanţă în organizarea şi coordonarea unor autorităţi şi instituţii publice.



La dezbaterile care au avut loc în şedinţa comisiei din 22 iunie 2009 au participat, conform prevederilor art.54 şi 55 din Regulamentul Camerei Deputaţilor, republicat, în calitate de invitaţi, din partea Agenţiei Naţionale a Funcţionarilor Publici, domnul Andras Szakal – preşedinte şi domnul Roman Cristian – vicepreşedinte.


La lucrările comisiei au fost prezenţi 25 deputaţi, din totalul de 31 membri ai comisiei.



Potrivit prevederilor art.75 alin.(1) din Constituţia României, republicată,  şi ale art.92 din Regulamentul Camerei Deputaţilor, proiectul de Lege este de competenţa decizională a Camerei Deputaţilor.



În urma examinării intervenţiei legislative şi a opiniilor exprimate de către membrii Comisiei, s-a hotărât, cu majoritate de voturi (6 voturi împotrivă), să se supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr.37/2009 privind unele măsuri de îmbunătăţire a activităţii administraţiei publice, cu amendamente admise şi respinse, care sunt redate în anexele la prezentul raport.



În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice.

	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Întocmit,

Consilier, Sofia Chelaru    

Consultant, Nicoleta Toma

                                         ANEXA nr.1
I. AMENDAMENTE ADMISE:                                                   

	Nr. crt.
	Text  iniţial


	Text Senat
	Amendamente Comisie
(autorul amendamentului)
	Motivare

	1. 
	
	LEGE

pentru aprobarea Ordonanţei de urgenţă a Guvernului nr.37/2009 privind unele măsuri de îmbunătăţire a activităţii administraţiei publice

	
Nemodificat

	

	2. 
	
	
ARTICOL UNIC. – Se aprobă Ordonanţa de urgenţă a Guvernului nr.37 din 22 aprilie 2009 privind unele măsuri de îmbunătăţire a activităţii administraţiei publice, publicată în Monitorul Oficial al României, Partea I, nr.264 din 22 aprilie 2009.
	
Art.I. – Se aprobă Ordonanţa de urgenţă a Guvernului nr.37 din 22 aprilie 2009 privind unele măsuri de îmbunătăţire a activităţii administraţiei publice, publicată în Monitorul Oficial al României, Partea I, nr.264 din 22 aprilie 2009, cu următoarele modificări şi completări: 


	

	3. 
	ORDONANŢĂ DE URGENŢĂ privind unele măsuri de îmbunătăţire a activităţii administraţiei publice


	
Nemodificat


	
Nemodificat


	

	4. 
	
Art. I. - Legea nr. 188/1999 privind Statutul funcţionarilor publici, republicată în Monitorul Oficial al României, Partea I, nr.365 din 29 mai 2007, cu modificările şi completările ulterioare, se modifică şi se completează după cum urmează:

1. La articolul 13 alineatul (1), litera d) se modifică şi va avea următorul cuprins: 

"d) directorul executiv şi directorul executiv adjunct în cadrul instituţiei prefectului, în cadrul aparatului propriu al autorităţilor administraţiei publice locale şi al instituţiilor publice subordonate acestora, precum şi în funcţiile publice specifice asimilate acestora;". 


2. La articolul 22 alineatul (1), litera j) se modifică şi va avea următorul cuprins: 

"j) realizează recrutarea şi promovarea pentru funcţiile publice pentru care organizează concurs, monitorizează recrutarea şi promovarea pentru celelalte funcţii publice, în condiţiile prezentei legi;". 


3. După articolul 22 se introduce un nou articol, articolul 221, cu următorul cuprins: 

"Art. 221. - În situaţia în care Agenţia Naţională a Funcţionarilor Publici constată că nu sunt îndeplinite condiţiile legale privind organizarea şi desfăşurarea concursurilor de recrutare şi de promovare în funcţii publice din cadrul autorităţilor şi instituţiilor publice, dispune, după caz, amânarea sau suspendarea organizării şi desfăşurării concursului." 


4. Articolul 58 se modifică şi va avea următorul cuprins: 

"Art. 58. - (1) Concursul de recrutare pentru funcţiile publice vacante din cadrul autorităţilor şi instituţiilor publice centrale şi locale, autorităţilor administrative autonome, precum şi pentru serviciile publice deconcentrate ale ministerelor şi ale celorlalte organe de specialitate ale administraţiei publice centrale din unităţile administrativ-teritoriale este organizat, în condiţiile legii, astfel: 


a) de comisia prevăzută la art. 18 alin. (1), pentru înalţii funcţionari publici. Secretariatul tehnic al comisiei se asigură de Agenţia Naţională a Funcţionarilor Publici; 


b) de Agenţia Naţională a Funcţionarilor Publici, pentru ocuparea funcţiilor publice de conducere generale şi specifice, cu excepţia funcţiilor publice de secretar al comunei, şef serviciu şi şef birou; 


c) de autorităţile şi instituţiile publice în al căror stat de funcţii se află funcţia publică vacantă, pentru funcţiile publice de conducere de secretar al comunei, şef serviciu şi şef birou şi pentru toate funcţiile publice de execuţie. 


(2) În vederea verificării şi validării condiţiilor legale de organizare şi desfăşurare a concursurilor pentru ocuparea funcţiilor publice vacante de către autorităţile şi instituţiile publice organizatoare, Agenţia Naţională a Funcţionarilor Publici desemnează un responsabil de procedură, funcţionar public, reprezentant al acesteia în comisia de concurs." 

5. La articolul 62, alineatele (2) şi (3) se modifică şi vor avea următorul cuprins: 

"(2) Numirea în funcţiile publice de conducere pentru care se organizează concurs în condiţiile art. 58 alin. (1) lit. b) se face prin actul administrativ emis de conducătorii autorităţilor sau instituţiilor publice din administraţia publică centrală şi locală, la propunerea Agenţiei Naţionale a Funcţionarilor Publici. 


(3) Numirea în funcţiile publice pentru care se organizează concurs în condiţiile art. 58 alin. (1) lit. c) se face prin actul administrativ emis de conducătorii autorităţilor şi instituţiilor publice din administraţia publică centrală şi locală." 


6. La anexă, la capitolul I litera B, punctele 4 şi 5 se modifică şi vor avea următorul cuprins: 

"4. director din cadrul autorităţilor administrative autonome, din aparatul ministerelor şi al celorlalte organe de specialitate ale administraţiei publice centrale, precum şi director executiv în cadrul instituţiei prefectului, în cadrul autorităţilor administraţiei publice locale şi al instituţiilor publice subordonate acestora; 


5. director adjunct din cadrul autorităţilor administrative autonome, din aparatul ministerelor şi al celorlalte organe de specialitate ale administraţiei publice centrale, director executiv adjunct din cadrul instituţiei prefectului, în cadrul autorităţilor administraţiei publice locale şi al instituţiilor publice subordonate acestora;". 


	
Nemodificat 
	
Nemodificat
	

	5. 
	
Art. II. - (1) La articolul 24 din Legea nr. 128/1997 privind Statutul personalului didactic, publicată în Monitorul Oficial al României, Partea I, nr.158 din 16 iulie 1997, cu modificările şi completările ulterioare, alineatul (6) se modifică şi va avea următorul cuprins: 


"(6) Numirea inspectorului şcolar general, a inspectorului şcolar general adjunct şi a directorului Casei Corpului Didactic se face prin ordin al ministrului educaţiei, cercetării şi inovării. Inspectorul şcolar general şi directorul Casei Corpului Didactic încheie cu ministrul educaţiei, cercetării şi inovării un contract de management educaţional pe termen de maximum 4 ani, care cuprinde direcţiile şi obiectivele din strategia pe educaţie, în concordanţă cu obiectivele din Programul de guvernare. Reevaluarea condiţiilor din contractul de management educaţional de face trimestrial.’’ 


(2) Contractele de management educaţional încheiate în temeiul Legii nr. 128/1997 privind Statutul personalului didactic, cu modificările şi completările ulterioare, şi aflate în derulare încetează în termen de 15 zile de la intrarea în vigoare a prezentei ordonanţe de urgenţă. 


	
Nemodificat
	
Nemodificat
	

	6. 
	
Art. III. - (1) Funcţiile publice, funcţiile publice specifice şi posturile încadrate în regim contractual, care conferă calitatea de conducător al serviciilor publice deconcentrate ale ministerelor şi ale celorlalte organe ale administraţiei publice centrale din unităţile administrativ-teritoriale prevăzute în anexa la prezenta ordonanţă de urgenţă, care face parte integrantă din aceasta, precum şi adjuncţii acestuia se desfiinţează în termen de 32 de zile de la data intrării în vigoare a prezentei ordonanţe de urgenţă.

(2) Funcţiile publice cu statut special, altele decât cele stabilite în cadrul serviciilor publice deconcentrate prevăzute în anexa la prezenta ordonanţă de urgenţă şi funcţiile publice de prefect şi subprefect se exceptează de la prevederile alin. (1). 


(3) La expirarea termenului prevăzut la alin. (1) din prezenta ordonanţă de urgenţă, serviciile publice deconcentrate ale ministerelor şi ale celorlalte organe ale administraţiei publice centrale din unităţile administrativ-teritoriale prevăzute în anexa la prezenta ordonanţă de urgenţă vor fi conduse de un director coordonator al serviciului public deconcentrat. Directorul coordonator este ajutat de unul sau mai mulţi adjuncţi, în limita numărului de posturi care se desfiinţează.

(4) Persoanele care urmează să ocupe funcţii dintre cele prevăzute la alin. (3) sunt numite prin act administrativ al ordonatorului principal de credite în subordinea, în coordonarea sau sub autoritatea căruia funcţionează serviciul public deconcentrat respectiv, în urma evaluării cunoştinţelor şi abilităţilor manageriale, în condiţiile art. IV din prezenta ordonanţă de urgenţă.

(5) Poate ocupa o funcţie dintre cele prevăzute la alin. (3) persoana care îndeplineşte cumulativ următoarele condiţii: 


a) are cetăţenia română; 


b) cunoaşte limba română, scris şi vorbit; 


c) are capacitate deplină de exerciţiu; 


d) are o stare de sănătate corespunzătoare, atestată pe bază de examen medical de specialitate; 


e) are studii universitare de licenţă, respectiv studii superioare de lungă durată, absolvite cu diplomă; 


f) nu a fost condamnată pentru săvârşirea unei infracţiuni contra umanităţii, contra statului sau contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, cu excepţia situaţiei în care a intervenit reabilitarea; 


g) nu a desfăşurat activitate de poliţie politică, astfel cum este definită prin lege; 


h) îndeplineşte şi alte criterii specifice stabilite de ordonatorul principal de credite în subordinea, în coordonarea sau sub autoritatea căruia funcţionează serviciul public deconcentrat respectiv.

(6) Funcţiile prevăzute la alin. (3) se exercită în baza unui contract de management încheiat cu ordonatorul principal de credite în subordinea, în coordonarea sau sub autoritatea căruia funcţionează serviciul public deconcentrat respectiv, pe o perioadă de maximum 4 ani, în conţinutul căruia sunt prevăzuţi indicatorii specifici de performanţă, obiectivele, clauzele contractuale care reglementează drepturile şi obligaţiile părţilor, precum şi condiţiile de încetare şi reziliere a acestuia.

(7) Contractul de management este asimilat contractului individual de muncă şi conferă titularului vechime în muncă şi în specialitate.

(8) Remunerarea şi celelalte drepturi ale persoanelor care ocupă funcţii dintre cele prevăzute la alin. (3) se stabilesc prin contractul de management, la nivelul maxim al salariului pentru funcţia de consilier gradul IA din cadrul ministerelor şi al altor organe centrale de specialitate, la care se adaugă toate drepturile prevăzute de lege pentru funcţiile de conducere de director, respectiv director adjunct. Persoanele care ocupă funcţii dintre cele prevăzute la alin. (3) beneficiază de sporul de vechime şi de celelalte sporuri, în condiţiile prevăzute de legislaţia muncii şi de legislaţia aplicabilă autorităţii sau instituţiei publice.

(9) Pe perioada executării contractului de management, persoanelor care ocupă funcţii dintre cele prevăzute la alin. (3) li se aplică prevederile art. 70, 71, 79, 94-98 şi 111-114 din cartea I, titlul IV din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare.

(10) Modelul-cadru al contractului de management prevăzut la alin. (6) va fi stabilit prin hotărâre a Guvernului. 


(11) Începând cu data intrării în vigoare a prezentei ordonanţe de urgenţă, funcţionarilor publici şi personalului încadrat în regim contractual, care ocupă posturi dintre cele prevăzute la alin. (1), li se vor aplica în mod corespunzător dispoziţiile legale cu privire la încetarea raporturilor de serviciu, respectiv a raporturilor de muncă prevăzute în Legea nr. 188/1999 privind Statutul funcţionarilor publici, republicată, cu modificările şi completările ulterioare, respectiv în Legea nr. 53/2003 - Codul muncii, cu modificările şi completările ulterioare.

(12) Funcţionarilor publici şi personalului încadrat în regim contractual în sistemul public, care vor fi numiţi în condiţiile alin. (4), li se suspendă de drept raporturile de serviciu, respectiv raporturile de muncă avute anterior numirii, pe durata executării contractului de management.
	
Nemodificat
	
Nemodificat

Nemodificat

Nemodificat 

Nemodificat

Nemodificat

Nemodificat

Nemodificat 


1. La articolul III, alineatele (8), (9) şi (12) se modifică şi vor avea următorul cuprins:


(8) Remunerarea şi celelalte drepturi ale persoanelor care ocupă funcţii dintre cele prevăzute la alin. (3) se stabilesc prin contractul de management, la nivelul maxim al salariului pentru funcţia de consilier clasa I, gradul profesional superior, treapta 1 de salariazare, cuprins în anexa nr. 1 lit. B din Ordonanţa Guvernului nr.6/2007 privind unele măsuri de reglementare a drepturilor salariale şi a altor drepturi ale funcţionarilor publici până la intrarea în vigoare a legii privind sistemul unitar de salarizare şi alte drepturi ale funcţionarilor publici, precum şi creşterile salariale care se acordă funcţionarilor publici în anul 2007, aprobată cu modificări prin Legea nr. 232/2007, cu modificările şi completările ulterioare, la care se adaugă toate drepturile prevăzute de lege pentru funcţia de conducere de director general sau director, respective de director general adjunct sau director adjunct. Persoanele care ocupă funcţii dintre cele prevăzute la alin. (3) beneficiază de sporul de vechime şi de celelalte sporuri, în condiţiile prevăzute de legislaţia muncii şi de legislaţia aplicabilă autorităţii sau instituţiei publice.
Autori: Senator Pop Gheorghe şi deputat Nosa Iuliu – Grupul parlamentar al PSD+PC


(9) Pe perioada executării contractului de management, persoanelor care ocupă funcţii dintre cele prevăzute la alin. (3) li se aplică prevederile art. 70, 71, 79, 94-96 şi 111-114 din cartea I, titlul IV din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare.
Autor: Comisia pentru administraţie publică, amenajarea teritoriului şi echilibru ecologic


Nemodificat


Nemodificat


(12) Funcţionarilor publici şi personalului încadrat în regim contractual în sistemul public, care vor fi numiţi în condiţiile alin. (4), cu excepţia celor care ocupă posturi din cele prevăzute la alin.(1), li se suspendă de drept raporturile de serviciu, respectiv raporturile de muncă avute anterior numirii, pe durata executării contractului de management. 

Autor: Comisia pentru administraţie publică, amenajarea teritoriului şi echilibru ecologic
	Asigurarea unui tratament unitar şi echitabil, similar celorlalte funcţii publice de conducere din cadrul instituţiilor publice.

Eliminarea situaţiei paradoxale în care venitul salarial brut al directorului adjunct este situat sub nivelul venitului salarial brut al şefului de serviciu din subordinea sa.

Modificarea legislativă este argumentată şi de faptul că directorii instituţiilor publice deconcentrate sunt numiţi directori prin ordin al ministrului şi sunt de fapt şi de drept exponenţi ai Guvernului în teritoriu, fiind direct răspunzători de aplicarea programului de guvernare.



	7. 
	
Art. IV. - (1) Evaluarea cunoştinţelor şi aptitudinilor manageriale pe baza unor proiecte de management se organizează de ordonatorii principali de credite în subordinea, în coordonarea sau sub autoritatea cărora funcţionează serviciile publice deconcentrate respective, în termen de maximum 32 de zile de la data intrării în vigoare a prezentei ordonanţe de urgenţă. 


(2) Data desfăşurării evaluării în condiţiile alin. (1) se aduce la cunoştinţă publică prin grija ordonatorului principal de credite, prin afişare la sediul şi pe pagina de internet a autorităţii sau instituţiei publice.

(3) Candidaţii depun proiectul de management şi un dosar care să conţină următoarele documente: 


a) copie de pe cartea de identitate; 


b) adeverinţă medicală care să ateste starea de sănătate; 


c) copie legalizată de pe diploma de studii; 


d) cazier judiciar; 


e) declaraţie pe propria răspundere că nu a desfăşurat activitate de poliţie politică, astfel cum este definită prin lege. 


(4) Proiectele de management prezentate de candidaţi sunt elaborate pentru o perioadă de maximum 4 ani şi vor cuprinde cel puţin următoarele: 


a) identificarea problemelor existente în domeniul de activitate al serviciului public deconcentrat; 


b) obiective şi direcţii de acţiune pentru eficientizarea domeniului de activitate al instituţiei şi pentru îmbunătăţirea actului managerial; 


c) dezvoltarea competenţelor profesionale ale personalului din subordine; 


d) aplicarea principiilor de eficienţă, eficacitate şi economie în gestionarea mijloacelor financiare şi a resurselor umane şi materiale ale instituţiei respective; 


e) propuneri de îmbunătăţire a colaborării instituţionale.

(5) Evaluarea candidaţilor şi a proiectelor de management prezentate de aceştia se face de comisii constituite la nivelul ordonatorului principal de credite în subordinea, în coordonarea sau sub autoritatea căruia funcţionează serviciile publice deconcentrate respective, formate din specialişti în domeniul de activitate. Din aceste comisii face parte în mod obligatoriu şi un reprezentant al instituţiei prefectului din judeţul respectiv. 


	
Nemodificat


	
Nemodificat


	

	8. 
	
Art. V. - Anexa la prezenta ordonanţă de urgenţă poate fi actualizată prin hotărâre a Guvernului.

	
Nemodificat


	
Nemodificat


	

	9. 
	ANEXĂ
LISTA
cuprinzând serviciile publice deconcentrate ale ministerelor şi ale celorlalte organe ale administraţiei publice centrale din unităţile administrativ-teritoriale

A. MINISTERUL SĂNĂTĂŢII 


1. direcţii de sănătate publică judeţene şi a municipiului Bucureşti. 


B. MINISTERUL CULTURII, CULTELOR ŞI PATRIMONIULUI NAŢIONAL 


1. direcţii judeţene pentru cultură, culte şi patrimoniu cultural naţional, respectiv a municipiului Bucureşti 


C. MINISTERUL ÎNTREPRINDERILOR MICI ŞI MIJLOCII, COMERŢULUI ŞI MEDIULUI DE AFACERI 


1. comisariate regionale pentru protecţia consumatorilor; 


2. comisariate judeţene, respectiv al municipiului Bucureşti pentru protecţia consumatorilor; 


3. oficii teritoriale pentru întreprinderi mici şi mijlocii şi cooperaţie. 


D. MINISTERUL MUNCII, FAMILIEI ŞI PROTECŢIEI SOCIALE 


1. direcţii de muncă şi protecţie socială, judeţene şi a municipiului Bucureşti; 


2. organisme intermediare regionale pentru Programul operaţional sectorial "Dezvoltarea resurselor umane"; 


3. Inspectorate teritoriale de muncă şi al municipiului Bucureşti; 


4. case de pensii judeţene şi a municipiului Bucureşti; 


5. agenţii pentru ocuparea forţei de muncă judeţene şi a municipiului Bucureşti; 


6. in
spectorate sociale regionale; 


7. agenţii judeţene pentru prestaţii sociale, respectiv a municipiului Bucureşti. 


E. MINISTERUL TINERETULUI ŞI SPORTULUI 


1. direcţii pentru sport judeţene, respectiv a municipiului Bucureşti; 


2. direcţii pentru tineret judeţene, respectiv a municipiului Bucureşti; 


3. complexuri sportive naţionale şi municipale; 


4. cluburi sportive municipale şi orăşeneşti; 


5. casele de cultură ale studenţilor; 


6. Complexul Cultural Sportiv Studenţesc "Tei" - Bucureşti. 

F. MINISTERUL FINANŢELOR PUBLICE 


1. direcţii generale a finanţelor publice judeţene şi a municipiului Bucureşti; 


2. direcţii regionale, judeţene, respectiv a municipiului Bucureşti pentru accize şi operaţiuni; 


3. secţii judeţene, respectiv a municipiului Bucureşti ale Gărzii Financiare. 

G. MINISTERUL AGRICULTURII, PĂDURILOR ŞI DEZVOLTĂRII RURALE 


1. direcţii pentru agricultură şi dezvoltare rurală judeţene, respectiv a municipiului Bucureşti; 


2. inspectorate teritoriale pentru calitatea seminţelor şi a materialului săditor; 


3. inspectorate teritoriale de regim silvic şi de vânătoare; 


4. centre judeţene, respectiv al municipiului Bucureşti de plăţi şi intervenţie pentru agricultură; 


5. oficii judeţene, respectiv al municipiului Bucureşti de consultanţă agricolă; 


6. oficii judeţene, respectiv al municipiului Bucureşti pentru ameliorare şi reproducţie în zootehnie; 


7. oficii de plăţi pentru dezvoltare rurală şi pescuit; 


8. oficii de studii pedologice şi agrochimice judeţene, respectiv al municipiului Bucureşti; 

9. direcţiile silvice judeţene şi a municipiului Bucureşti. 


H. MINISTERUL MEDIULUI 


1. agenţii regionale şi judeţene, respectiv a municipiului Bucureşti de protecţia mediului; 


2. comisariate ale Gărzii Naţionale de Mediu regionale şi judeţene, respectiv al municipiului Bucureşti; 

3. organisme intermediare regionale pentru Programul operaţional sectorial "Mediu"; 

4. direcţii de ape regionale şi judeţene, respectiv a municipiului Bucureşti ale Autorităţii Apele Române. 

I. SECRETARIATUL GENERAL AL GUVERNULUI 


1. direcţii sanitar-veterinare şi pentru siguranţa alimentelor judeţene, respectiv a municipiului Bucureşti; 


2. direcţii de statistică regionale şi judeţene, respectiv a municipiului Bucureşti; 


3. unităţi teritoriale ale Agenţiei Naţionale pentru Resurse Minerale; 

4. inspectoratele teritoriale şi regionale de stat în construcţii. 


J. MINISTERUL ECONOMIEI 

1. filiale teritoriale ale Agenţiei Române pentru Conservarea Energiei. 


K. MINISTERUL COMUNICAŢIILOR ŞI SOCIETĂŢII INFORMAŢIONALE 

1. oficii judeţene de poştă; 


2. direcţiile regionale de poştă. 


	
Nemodificat 
	
Nemodificat

Nemodificat


Nemodificat


Nemodificat


Nemodificat


Nemodificat


1. Nemodificat

2. Nemodificat

3. Nemodificat

4. Nemodificat

5. Nemodificat

2. La anexă, punctul 6 al literei E se abrogă.

Autor: Korodi Attila – Grupul parlamentar al UDMR


Nemodificat


Nemodificat 


1. Nemodificat

2. Nemodificat


3. Nemodificat

4. Nemodificat

5. Nemodificat 


6. Nemodificat


7. Nemodificat


8. Nemodificat

3. La anexă, punctul 9 al literei G se abrogă.

Autor: Mircea Duşa – Grupul parlamentar al PSD+PC

Nemodificat 


1. Nemodificat


4. La anexă, punctul 2 al literei H, se modifică şi va avea următorul cuprins:


“2. comisariatele  regionale ale Gărzii Naţionale de Mediu;”

 5. La anexă, punctul 3 al literei H se abrogă.

         6. La anexă, punctul 4 al literei H, se modifică şi va avea următorul cuprins:


4. direcţii de ape regionale ale Administraţiei Naţionale Apele Române.
Autor: Sulfina Barbu – Grupul parlamentar al PD-L, Korodi Attila şi Seres Denes – Grupul parlamentar al UDMR.

7. La Anexă, litera I, se modifică şi va avea următorul cuprins:

Nemodificat


1. Nemodificat

2. Nemodificat


3. Nemodificat


8. La anexă, punctul 4 al literei I, se modifică şi va avea următorul cuprins:


4. inspectoratele teritoriale regionale de stat în construcţii. 

Autor: Comisia pentru administraţie publică, amenajarea teritoriului şi echilibru ecologic


Nemodificat


Nemodificat


	

	10. 
	
______________

	
______________
	Art.II. – Prin derogare de la dispoziţiile art.22 din Ordonanţa de urgenţă a Guvernului nr.34/2009, cu privire la rectificarea bugetară pe anul 2009 şi reglementarea unor măsuri financiar-fiscale, publicată în Monitorul Oficial al României, Partea I, nr.249 din 14 aprilie 2009, pot fi ocupate, prin examen sau concurs:

a). posturile corespunzătoare categoriei înalţilor funcţionari publici;

b). posturile corespunzătoare funcţionarilor publici de conducere, funcţionarilor publici cu statut special de conducere şi posturile militare de conducere;

c). posturile corespunzătoare funcţiilor prevăzute la art.III alin.(3) din Ordonanţa de urgenţă a Guvernului nr.37/2009.
Autor: Comisia pentru administraţie publică, amenajarea teritoriului şi echilibru ecologic


	


ANEXA nr.2
II.AMENDAMENTE RESPINSE

	Nr. crt.
	Text  iniţial


	Amendamentul  propus
(autorul amendamentului)
	Motivare
 a. pentru susţinere
b. pentru respingere
	Camera Decizională

	1. 
	LEGE

pentru aprobarea Ordonanţei de urgenţă a Guvernului nr.37/2009 privind unele măsuri de îmbunătăţire a activităţii administraţiei publice

	LEGE

pentru respingerea Ordonanţei de urgenţă a Guvernului nr.37/2009 privind unele măsuri de îmbunătăţire a activităţii administraţiei publice
Autori: Seres Denes şi Korodi Attila – grupul parlamentar al UDMR
	a. Intrarea în vigoare a Ordonanţei de urgenţă a Guvernului nr.37/2009 va conduce la politizarea instituţiilor de control ale statului şi nu prezintă garanţia obţinerii rezultatelor preconizate de iniţiator. Totodată, prevederile OUG nr.37/2009 este în contradicţie flagrantă cu principiul descentralizării şi principiul transparenţei în luarea deciziilor administrative. Unele din acestea nici nu sunt instituţii de sine stătătoare, ci sunt servicii ale unor instituţii regionale.

b. Necisitatea eficientizării activităţii instituţiilor publice şi a îmbunătăţirii actului managerial în condiţiile reducerii cheltuielilor bugetare a dus la elaborarea prezentei ordonanţe.


	Camera Deputaţilor

	2. 
	
Art.III. (3) La expirarea termenului prevăzut la alin. (1) din prezenta ordonanţă de urgenţă, serviciile publice deconcentrate ale ministerelor şi ale celorlalte organe ale administraţiei publice centrale din unităţile administrativ-teritoriale prevăzute în anexa la prezenta ordonanţă de urgenţă vor fi conduse de un director coordonator al serviciului public deconcentrat. Directorul coordonator este ajutat de unul sau mai mulţi adjuncţi, în limita numărului de posturi care se desfiinţează.

	
Art.III. (3) La expirarea termenului prevăzut la alin. (1) din prezenta ordonanţă de urgenţă, serviciile publice deconcentrate ale ministerelor şi ale celorlalte organe ale administraţiei publice centrale din unităţile administrativ-teritoriale prevăzute în anexa la prezenta ordonanţă de urgenţă vor fi conduse de un director general sau director, în funcţie de numărul de personae prevăzute de Legea nr.161/2003 art.XVI alin.(1) lit.c) respectiv d). Directorul general este ajutat de unul sau mai mulţi adjuncţi, în limita numărului de posturi care se desfiinţează.

Autori: Senator Pop Gheorghe şi deputat Nosa Iuliu – Grupul parlamentar al PSD+PC


	a. Armonizarea textului cu prevederile Legii nr.161/2003. Sintagma director general sau director este consacrată şi cunoscută în sistemul instituţiilor publice.

b. Textul propus spre modificare nu corespunde prevederilor art.XVI alin.(1) lit.c) din Legea nr.161/2003 
	

	3. 
	
Art.III. (12) Funcţionarilor publici şi personalului încadrat în regim contractual în sistemul public, care vor fi numiţi în condiţiile alin. (4), li se suspendă de drept raporturile de serviciu, respectiv raporturile de muncă avute anterior numirii, pe durata executării contractului de management.
	
Art.III. (12) Funcţionarilor publici şi personalului încadrat în regim contractual în sistemul public, care vor fi numiţi în condiţiile alin. (4), li se suspendă de drept raporturile de serviciu, respectiv raporturile de muncă avute anterior numirii, pe durata executării contractului de management. In cazul funcţionarilor publici care au deţinut anterior numirii funcţia de director executive, respectiv director executive adjunct, li se aplică prevederile art.4 din Ordonanţa de urgenţă a Guvernului nr.1/2009, înaintea suspendării de drept a raporturilor de serviciu.

Autori: Senator Pop Gheorghe şi deputat Nosa Iuliu – Grupul parlamentar al PSD+PC
	a. Asigurarea aceluiaşi tratament pentru toate persoanele care ocupa funcţii de conducere, în cazul desfiinţării acestora.
b. Alineat reformulat de Comisie.
	

	4. 
	
E. MINISTERUL TINERETULUI ŞI SPORTULUI 


1. direcţii pentru sport judeţene, respectiv a municipiului Bucureşti; 


2. direcţii pentru tineret judeţene, respectiv a municipiului Bucureşti; 


3. complexuri sportive naţionale şi municipale; 


4. cluburi sportive municipale şi orăşeneşti; 


5. casele de cultură ale studenţilor; 


6. Complexul Cultural Sportiv Studenţesc "Tei" - Bucureşti. 


	
Eliminarea punctului 4 şi 5 din litera E a Anexei privind Lista cuprinzând serviciile publice deconcentrate ale ministerelor şi ale celorlalte organe ale administraţiei publice centrale din unităţile administrativ-teritoriale.
Autori: Seres Denes şi Korodi Attila – grupul parlamentar al UDMR
	a. Intrarea în vigoare a Ordonanţei de Urgenţă a Guvernului nr. 37/2009 va conduce la politizarea instituţiilor de control ale statului şi nu prezintă garanţia obţinerii rezultatelor preconizate de iniţiator. Totodată, prevederile Ordonanţei de Urgenţă a Guvernului nr. 37/2009 este în contradicţie flagrantă cu principiul descentralizării şi principiul transparenţei în luarea decizilor administrative.

Unele din acestea nici nu sunt instituţii de sine stătătoare, ci sunt servicii ale unor instituţii regionale.
b. Eficientizarea activităţii instituţiilor publice şi a îmbunătăţirii actului managerial în condiţiile reducerii cheltuielilor bugetare.

	Camera Deputaţilor

	5. 
	
G. MINISTERUL AGRICULTURII, PĂDURILOR ŞI DEZVOLTĂRII RURALE 


4. centre judeţene, respectiv al municipiului Bucureşti de plăţi şi intervenţie pentru agricultură; 


5. oficii judeţene, respectiv al municipiului Bucureşti de consultanţă agricolă; 


6. oficii judeţene, respectiv al municipiului Bucureşti pentru ameliorare şi reproducţie în zootehnie; 


7. oficii de plăţi pentru dezvoltare rurală şi pescuit; 


8. oficii de studii pedologice şi agrochimice judeţene, respectiv al municipiului Bucureşti; 

9. direcţiile silvice judeţene şi a municipiului Bucureşti. 


	
Eliminarea punctului 4 din litera G a Anexei privind Lista cuprinzând serviciile publice deconcentrate ale ministerelor şi ale celorlalte organe ale administraţiei publice centrale din unităţile administrativ-teritoriale.
Autori: Seres Denes şi Korodi Attila – grupul parlamentar al UDMR
	a. Intrarea în vigoare a Ordonanţei de Urgenţă a Guvernului nr. 37/2009 va conduce la politizarea instituţiilor de control ale statului şi nu prezintă garanţia obţinerii rezultatelor preconizate de iniţiator. Totodată, prevederile Ordonanţei de Urgenţă a Guvernului nr. 37/2009 este în contradicţie flagrantă cu principiul descentralizării şi principiul transparenţei în luarea decizilor administrative.

Unele din acestea nici nu sunt instituţii de sine stătătoare, ci sunt servicii ale unor instituţii regionale.
b. Eficientizarea activităţii instituţiilor publice şi a îmbunătăţirii actului managerial în condiţiile reducerii cheltuielilor bugetare.


	Camera Deputaţilor

	6. 
	
H. MINISTERUL MEDIULUI 


1. agenţii regionale şi judeţene, respectiv a municipiului Bucureşti de protecţia mediului; 


2. comisariate ale Gărzii Naţionale de Mediu regionale şi judeţene, respectiv al municipiului Bucureşti; 


3. organisme intermediare regionale pentru Programul operaţional sectorial "Mediu"; 


4. direcţii de ape regionale şi judeţene, respectiv a municipiului Bucureşti ale Autorităţii Apele Române. 

	
Eliminarea punctului 4 din litera H a Anexei privind Lista cuprinzând serviciile publice deconcentrate ale ministerelor şi ale celorlalte organe ale administraţiei publice centrale din unităţile administrativ-teritoriale.
Autori: Seres Denes şi Korodi Attila – grupul parlamentar al UDMR
	a. Intrarea în vigoare a Ordonanţei de Urgenţă a Guvernului nr. 37/2009 va conduce la politizarea instituţiilor de control ale statului şi nu prezintă garanţia obţinerii rezultatelor preconizate de iniţiator. Totodată, prevederile Ordonanţei de Urgenţă a Guvernului nr. 37/2009 este în contradicţie flagrantă cu principiul descentralizării şi principiul transparenţei în luarea decizilor administrative.

Unele din acestea nici nu sunt instituţii de sine stătătoare, ci sunt servicii ale unor instituţii regionale.
b. Eficientizarea activităţii instituţiilor publice şi a îmbunătăţirii actului managerial în condiţiile reducerii cheltuielilor bugetare.


	Camera Deputaţilor

	7.
	
J. MINISTERUL ECONOMIEI 

1. filiale teritoriale ale Agenţiei Române pentru Conservarea Energiei. 


	
Eliminarea punctului 1 din litera J a Anexei privind Lista cuprinzând serviciile publice deconcentrate ale ministerelor şi ale celorlalte organe ale administraţiei publice centrale din unităţile administrativ-teritoriale.

Autori: Seres Denes şi Korodi Attila – grupul parlamentar al UDMR
	a. Intrarea în vigoare a Ordonanţei de Urgenţă a Guvernului nr. 37/2009 va conduce la politizarea instituţiilor de control ale statului şi nu prezintă garanţia obţinerii rezultatelor preconizate de iniţiator. Totodată, prevederile Ordonanţei de Urgenţă a Guvernului nr. 37/2009 este în contradicţie flagrantă cu principiul descentralizării şi principiul transparenţei în luarea decizilor administrative.

Unele din acestea nici nu sunt instituţii de sine stătătoare, ci sunt servicii ale unor instituţii regionale.
b. Eficientizarea activităţii instituţiilor publice şi a îmbunătăţirii actului managerial în condiţiile reducerii cheltuielilor bugetare.


	Camera Deputaţilor

	8.
	
K. MINISTERUL COMUNICAŢIILOR ŞI SOCIETĂŢII INFORMAŢIONALE 

1. oficii judeţene de poştă; 


2. direcţiile regionale de poştă. 


	
Eliminarea punctului 1 şi 2 din litera K a Anexei privind Lista cuprinzând serviciile publice deconcentrate ale ministerelor şi ale celorlalte organe ale administraţiei publice centrale din unităţile administrativ-teritoriale.
Autori: Seres Denes şi Korodi Attila – grupul parlamentar al UDMR
	a. Intrarea în vigoare a Ordonanţei de Urgenţă a Guvernului nr. 37/2009 va conduce la politizarea instituţiilor de control ale statului şi nu prezintă garanţia obţinerii rezultatelor preconizate de iniţiator. Totodată, prevederile Ordonanţei de Urgenţă a Guvernului nr. 37/2009 este în contradicţie flagrantă cu principiul descentralizării şi principiul transparenţei în luarea decizilor administrative.

Unele din acestea nici nu sunt instituţii de sine stătătoare, ci sunt servicii ale unor instituţii regionale.
b. Eficientizarea activităţii instituţiilor publice şi a îmbunătăţirii actului managerial în condiţiile reducerii cheltuielilor bugetare.


	Camera Deputaţilor


	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Întocmit,

Consilier, Sofia Chelaru    

Consultant, Nicoleta Toma

PAGE  
28

